b"\n_START_ARTICLE_\nCall of Duty 3\n_START_SECTION_\nTem\xc3\xa0tica\n_START_PARAGRAPH_\nEl joc se situa en diversos camps de batalla de Fran\xc3\xa7a, transcendental en el desenlla\xc3\xa7 de la Segona Guerra Mundial. Conflicte despr\xc3\xa9s del qual, les tropes nazis van quedar prou delmades com per ser finalment derrotades poc despr\xc3\xa9s. En aquesta ocasi\xc3\xb3, el jugador pren el paper d'un soldat nord-americ\xc3\xa0, Nichols, un angl\xc3\xa8s, Doyle, un canadenc, Cole i un polon\xc3\xa8s, Bonhater. Aquests quatre b\xc3\xa0ndols aliats es reuneixen en certs nivells del joc. L'ex\xc3\xa8rcit roig no apareix en aquesta ocasi\xc3\xb3, ja que no va prendre part a la campanya._NEWLINE_Les versions de Xbox 360 i de PS3 s\xc3\xb3n pr\xc3\xa0cticament id\xc3\xa8ntiques gr\xc3\xa0ficament, mentre que la de Wii nom\xc3\xa9s comparteix el desenvolupament de les missions a causa de la seva limitada capacitat t\xc3\xa8cnica en comparaci\xc3\xb3 amb les esmentades al principi, per\xc3\xb2 l'\xc3\xbas dels controls d'aquesta \xc3\xbaltima difereix de les altres dos, ja que s'ha de disparar apuntant a la pantalla, carregar bales imitant l'esmentat moviment i altres moviments com remar, manejar vehicles, lluitar m\xc3\xa0 a m\xc3\xa0 amb els nazis, controlar morters i tancs, etc.\n_START_SECTION_\nDesenvolupament o sistema de joc\n_START_PARAGRAPH_\nCall of Duty 3, igual que la resta de la saga, \xc3\xa9s un joc d'acci\xc3\xb3 en primera persona. El jugador compta durant gaireb\xc3\xa9 tota l'aventura amb la companyia de soldats aliats, encara que aquests tenen lliure albir i no se'ls poden donar ordres. En aquesta ocasi\xc3\xb3 s'ha tornat al sistema pioner del primer t\xc3\xadtol, la qual cosa vol dir que l'aventura \xc3\xa9s cont\xc3\xadnua i no es pot escollir l'ordre a realitzar les missions, cosa que s\xc3\xad que passava en l'anterior entrega, Call of Duty 2._NEWLINE_Hi ha una gran varietat d'armes disponibles, totes basades en models reals de la Segona Guerra Mundial. Al comen\xc3\xa7ament de cada missi\xc3\xb3 el jugador compta amb armes pr\xc3\xb2pies del seu ex\xc3\xa8rcit, encara que pot canviar-les durant el desenvolupament de la missi\xc3\xb3 per armes alemanyes que trobi a l'escenari o agafar-la d'enemics. Tamb\xc3\xa9 es poden usar armes est\xc3\xa0tiques, com metralladores MG42."